**รายงานการรับบริจาคโลหิต จังหวัดอ่างทอง**

**โดย ภาคบริการโลหิตแห่งชาติที่ 2 จังหวัดลพบุรี**

**การประชุมหัวหน้าส่วนราชการจังหวัดอ่างทอง ประจำเดือน พฤษภาคม 2562**

 ปัจจุบันเหล่ากาชาดจังหวัดอ่างทอง โรงพยาบาลอ่างทอง โรงพยาบาลวิเศษชัยชาญ และภาคบริการโลหิตแห่งชาติที่ 2 จังหวัดลพบุรี ได้ร่วมออกหน่วยรับบริจาคโลหิตเคลื่อนที่ภายในจังหวัดอ่างทอง โดยภาคบริการโลหิตแห่งชาติที่ 2 จังหวัดลพบุรี ออกหน่วยรับบริจาคโลหิตเคลื่อนที่ทั้งสิ้นจำนวน 11 หน่วย

**การจัดหาโลหิตประจำเดือนเมษายน 2562**

จังหวัดอ่างทองสามารถจัดหาโลหิตในหน่วยเคลื่อนที่โดยภาคบริการโลหิตแห่งชาติที่ 2 จังหวัดลพบุรีภายในเดือนเมษายน 2562 ได้ทั้งสิ้น 394 ยูนิต โดยแบ่งได้ดังนี้ (ตามแผนภูมิ 2.1)

- วันที่ 3 เมษายน 2562 รับบริจาคโลหิต ณ หอประชุมอำเภอเมืองอ่างทอง

 มีผู้ลงทะเบียนจำนวน 124 ราย ได้โลหิตทั้งสิ้น 100 ยูนิต

- วันที่ 26 เมษายน 2562 รับบริจาคโลหิต ณ หอประชุมอำเภอโพธิ์ทอง

 มีผู้ลงทะเบียนจำนวน 207 ราย ได้โลหิตทั้งสิ้น 173 ยูนิต

- วันที่ 29 เมษายน 2562 รับบริจาคโลหิต ณ หอประชุมอำเภอไชโย

 มีผู้ลงทะเบียนจำนวน 143 ราย ได้โลหิตทั้งสิ้น 121 ยูนิต

แผนภูมิ 2.1 แผนภูมิแสดงปริมาณโลหิตที่จังหวัดอ่างทองจัดหาได้ในหน่วยเคลื่อนที่รับบริจาคโลหิต

**การเปรียบเทียบปริมาณการจัดหาโลหิต การเบิก-จ่ายโลหิต ประจำเดือนเมษายน 2562**

ปริมาณความต้องการใช้โลหิตในจังหวัดอ่างทอง ประจำเดือนเมษายน 2562 มีความต้องการใช้โลหิตในจังหวัดทั้งหมด 1,093 ยูนิต มาจากการจัดหาโลหิตภายในจังหวัดจำนวน 394 ยูนิต และโลหิตที่โรงพยาบาล
ขอเบิกจากภาคบริการโลหิตแห่งชาติที่ 2 จังหวัดลพบุรี จำนวน 699 ยูนิต ซึ่งภาคสามารถจ่ายให้ได้จำนวน 545 ยูนิต ยังต้องการโลหิตเพิ่มกว่า154 ยูนิต จึงจะเพียงพอต่อความต้องการใช้เพื่อรักษาผู้ป่วยในโรงพยาบาล (แผนภูมิ 2.2)

แผนภูมิ 2.2 แผนภูมิแสดงการเปรียบเทียบปริมาณการจัดหาโลหิตในจังหวัดอ่างทอง เปรียบเทียบปริมาณโลหิต
ที่โรงพยาบาลในจังหวัดอ่างทองขอเบิกภาคฯ และปริมาณโลหิตที่ภาคฯสามารถจ่ายโลหิตให้แก่โรงพยาบาลในจังหวัดได้
ประจำเดือนเมษายน 2562

**ตารางหน่วยเคลื่อนที่รับบริจาคโลหิตจังหวัดอ่างทอง ประจำเดือน มิถุนายน 2562**

|  |  |  |  |
| --- | --- | --- | --- |
| ลำดับ | วัน/เดือน/ปี | เวลา | สถานที่ |
| 1 | 6 มิถุนายน 2562 | 08.30 – 12.00 น. | หอประชุมอำเภอป่าโมก |
| 2 | 11 มิถุนายน 2562 | 08.30 – 12.00 น. | หอประชุมอำเภอแสวงหา |
| 3 | 21 มิถุนายน 2562 | 09.00 – 12.00 น. | โรงเรียนสตรีอ่างทอง |

หน่วยงานภาครัฐและเอกชน สถานศึกษา ฯลฯ ที่สนใจจัดกิจกรรมบริจาคโลหิต หรือต้องการติดต่อ สอบถามเพิ่มเติมเกี่ยวกับการรับบริจาคโลหิต สามารถติดต่อได้ที่ เหล่ากาชาดจังหวัดอ่างทอง หรือ ภาคบริการโลหิตแห่งชาติที่ 2 จังหวัดลพบุรี โทร. 036-422184 หรือ 063-3732358